Notum fieri volumus tam presentibus quam futuris, quod ego Arlebaldus et uxor mea Arsendis, causa orationis venientes ad festivitatem sancti Petri, fecimus vuerpitionem seu donationem de æcclesia de Finiciaco, quam actenus calumpniavimus, eo conventu ut, cum mortui fuerimus, seniores de Cluniaco nos ad sepeliendum recipiant, si in hac patria finierimus, me, et uxorem meam Arsendim, et filios meos, et filias meas, et partem societatemque in benefactis eorum habeamus. S. Arlebardi et uxoris ejus Arsendis, qui fieri et firmare rogaverunt. S. Adalardi.